Prada Song में आलिया भट्ट का जबरदस्त डांस देखकर उड़ जाएंगे आपके होश, Youtube पर नहीं थम रहा देखने का सिलसिला  
आलिया भट्ट का नया म्यूजिक वीडियो हुआ रिलीज
'प्राडा' गाने में अपने डांस मूव्स से आलिया भट्ट ने बरपाया कहर
यूट्यूब पर ट्रेंड कर रहा है वीडियो
बॉलीवुड एक्ट्रेस आलिया भट्ट (Alia Bhatt) का पहला म्यूजिक वीडिया 'प्राडा (Prada)' रिलीज हो चुका है. इस गाने में आलिया भट्ट अपने जबरदस्त डांस से खूब कहर बरपा रही हैं. एक्ट्रेस आलिया भट्ट का ये पहला म्यूजिक एलबम है, जिसमें उन्होंने The Doorbeen Boys के साथ मिलकर बनाया है. उनका ये वीडियो यूट्यूब पर खूब ट्रेंड कर रहा है. 'प्राडा' गाने के लिरिक्स काफी आकर्षक है. आलिया का ये गाना फैन्स को इतना पसंद आ रहा है कि रिलीज होने के कुछ घंटों में ही इस अब तक 20 लाख व्यूज मिल चुके हैं. आलिया भट्ट (Alia Bhatt) ने गाने का वीडियो अपने इंस्टाग्राम एकाउंट से शेयर किया है. 

फिल्म 'स्टूडेंट ऑफ द ईयर (Student Of The Year)' से अपने एक्टिंग करियर की शुरुआत करने वाली एक्ट्रेस आलिया भट्ट (Alia Bhatt) का Prada Song यूट्यूब पर काफी कोहराम मचा रहा है. इस गाने में आलिया भट्ट के डांस मूव्स काफी जबरदस्त लग रहे हैं. बता दें आलिया भट्ट को हमेशा से ही गाने का शौक रहा है. उन्होंने अपनी फिल्मों में कई गाने गाए हैं, जो काफी सुपरहिट भी रहे हैं. आलिया भट्ट ने 'उड़ता पंजाब (Udta Punjab)' फिल्म में 'इक कुड़ी' गाना गाया था, जो काफी फेमस हुआ था. इसके अलावा उन्होंने 'हंप्टी शर्मा की दुल्हनिया' फिल्म में 'समझावां' गाना गाया.
अगर वर्क फ्रंट की बात करें तो जल्द ही आलिया भट्ट (Alia Bhatt) अपने पापा महेश भट्ट के निर्देशन में बनी फिल्म 'सड़क 2 (Sadak 2)' में नजर आएंगी. ये फिल्म अगले साल जुलाई में रिलीज होगी. इसके अलावा आलिया भट्ट, रणबीर कपूर (Ranbir Kapoor) के साथ फिल्म 'ब्रह्मास्त्र (Brahmastra)' में भी नजर आएंगी. अयान मुखर्जी के डायरेक्शन में बन रही ये फिल्म अगले साल रिलीज होगी. आलिया भट्ट और रणबीर कपूर की इस फिल्म को करण जौहर प्रोड्यूस कर रहे हैं.